als_Latn dik_Latn sag_Latn
Bashkia e Tiranës shpall gjendjen e emergjencës për ujin e pijshëm për shkak të thatësirës nga temperaturat e larta.
Kryebashkiaku Veliaj në mbledhjen e task forcës së ujit të pijshëm tha se 10-15% e qytetit gjatë kësaj periudhe do të jenë në krizë për sa i takon furnizimit me ujë për shkak të rënies së nivelit ujit të burimeve dhe rezervuarave.
Veliaj: Tirana është në gjendje emergjence, jemi në kontakt edhe me qeverinë qendrore për të analizuar situatën në të gjithë prefekturën, momentalisht kemi një krizë për ujin e pijshëm që prek 10-15 % të popullsisë së Tiranës. Kryesisht në zonat periferike të saj, zona që janë ndërtuar pa plan, pa ujësjellës, pa kanalizime, kryesisht zona e Yzberishtit, pallatatet pranë KMY dhe në përgjithësi e gjithë pjesa perëndimore e qytetit, ajo që quhet si unaza e re ose zona e Astirit. Ky problem është i ndjeshëm edhe për shkak të distancës së madhe që ka nga burimet.
Do të ketë masa të rrepta për kundravajtësit, ata që shpërdorojnë uji që kryesisht janë lavazhet dhe pishinat.
Veliaj: Për të ndaluar subjekte apo qytetarë të papërgjegjshëm, që në këto kushte ekstreme e përdor ujin e pijshëm për vaditje apo për aktivitete të tjera si lavazhe. Ju premtoj që nuk do tolerohet asnjë rast që do raportohet.
Nga e premtja termometri do të shënojë deri në 41 gradë. Kjo rrit edhe rrezikun e zjarreve, ndaj kryebashkiakut Veliaj i bën thirrje qytetarëve të telefonojnë emergjencat në numrin 112.
Veliaj: Ndërmarrja jonë e parqeve, stafi i zjarrfikëses janë në gatishmëri dhe mund kontaktohen në cdo kohë nëpërmjet 112
Edhe në disa vende të Europës për shkak të temperaturave të larta dhe rrezikut të zjarrit është shpalluar gjendja e emergjencës.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn als_Latn als_Latn ind_Latn als_Latn